smcproject/ml-wiki-sentences huggingface dataset:
ജോവാൻ സ്കൂളിൽ പോവാൻ തുടങ്ങിയപ്പോൾ, മകളുടെ ക്ലാസ്സിൽ ജോവാൻ എന്ന പേരിൽ നിരവധി പെൺകുട്ടികൾ ഉണ്ടെന്ന് സെലിയ മനസ്സിലാക്കി.
അതിനാൽ ആശയക്കുഴപ്പം ഒഴിവാക്കാൻ സെലിയ ടീച്ചറോട് മകളെ "രൂത്ത്" എന്ന് വിളിക്കാൻ നിർദ്ദേശിച്ചു.
ഭക്തരല്ലെങ്കിലും, യാഥാസ്ഥിതിക സിനഗോഗായ ഈസ്റ്റ് മിഡ്‌വുഡ് ജൂത കേന്ദ്രത്തിലംഗമായിരുന്നു ബാദർ കുടുംബം.
അവിടെ രൂത്ത് യഹൂദ വിശ്വാസത്തിന്റെ തത്ത്വങ്ങൾ പഠിക്കുകയും ഹീബ്രു ഭാഷയുമായി പരിചയം നേടുകയും ചെയ്തു.
പതിമൂന്നാം വയസ്സിൽ, ന്യൂയോർക്കിലെ മിനർവയിലെ ക്യാമ്പ് ചെ-നാ-വായിൽ നടന്ന ഒരു ജൂത വേനൽക്കാല പരിപാടിയിൽ റൂത്ത് "ക്യാമ്പ് റബ്ബിയായി" പ്രവർത്തിച്ചു.
മകളുടെ വിദ്യാഭ്യാസത്തിൽ സെലിയ സജീവ പങ്കുവഹിച്ചു.
സെലീന പലപ്പോഴും മകളെ ലൈബ്രറിയിലേക്ക് കൂട്ടി കൊണ്ടുപോയി.
15 വയസ്സുള്ളപ്പോൾ ഹൈസ്കൂളിൽ നിന്ന് ബിരുദം നേടിയ സെലിയ നല്ല വിദ്യാർത്ഥിയായിരുന്നെങ്കിലും അവർക്ക് വിദ്യാഭ്യാസം പൂർത്തിയാക്കാനായില്ല.
കാരണം അവരുടെ കുടുംബം സഹോദരനെയാണ് കോളേജിലേക്ക് അയയ്ക്കാൻ തീരുമാനിച്ചത്.
തന്റെ മകൾക്ക് കൂടുതൽ വിദ്യാഭ്യാസം ലഭിക്കണമെന്ന് സെലിയ ആഗ്രഹിച്ചിരുന്നു.
റൂത്തിനെ ഒരു ഹൈസ്‌കൂൾ ചരിത്ര അധ്യാപികയാക്കാൻ ഇത് സഹായിക്കുമെന്ന് അവർ കരുതി.
റൂത്ത് ജെയിംസ് മാഡിസൺ ഹൈസ്കൂളിൽ ചേർന്നു പഠിച്ചു.
രൂത്തിന്റെ ഹൈസ്കൂൾ വർഷങ്ങളിലുടനീളം ക്യാൻസറുമായി പൊരുതിയ സെലിയ, രൂത്തിന്റെ ഹൈസ്കൂൾ ബിരുദദാനത്തിന്റെ തലേദിവസം മരിച്ചു.
ന്യൂയോർക്കിലെ ഇതാക്കയിലെ കോർണെൽ സർവകലാശാലയിൽ പഠിച്ച രൂത്ത് ബാദർ ആൽഫ എപ്സിലോൺ ഫി അംഗമായിരുന്നു.
കോർണലിൽ പഠിക്കുമ്പോൾ, മാർട്ടിൻ ഡി. ജിൻസ്ബർഗിനെ പതിനേഴാം വയസ്സിൽ രൂത്ത് കണ്ടുമുട്ടി.
1954 ജൂൺ 23 ന് കോർണലിൽ നിന്ന് അവർ ബിരുദാനന്തര ബിരുദം കരസ്ഥമാക്കി.
അവർ ഫൈ ബീറ്റ കാപ്പയിലെ അംഗവും ബിരുദ ക്ലാസ്സിലെ ഏറ്റവും ഉയർന്ന റാങ്കുള്ള വനിതാ വിദ്യാർത്ഥിയുമായിരുന്നു.
കോർണലിൽ നിന്ന് ബിരുദം നേടി ഒരു മാസത്തിനുശേഷം രൂത്ത് ബാദർ മാർട്ടിൻ ജിൻസ്‌ബർഗിനെ വിവാഹം കഴിച്ചു.
അവരും മാർട്ടിനും ഒക്ലഹോമയിലെ ഫോർട്ട് സില്ലിലേക്ക് താമസം മാറ്റി.
അവിടെ മാർട്ടിൻ യുഎസ് ആർമി റിസർവിൽ റിസർവ് ഓഫീസർമാരുടെ പരിശീലന കോർപ്സ് ഓഫീസറായി ജോലിയിൽ പ്രവേശിച്ചു.
21-ാം വയസ്സിൽ രൂത്ത് ബാദർ ജിൻസ്ബർഗ് ഒക്ലഹോമയിലെ സോഷ്യൽ സെക്യൂരിറ്റി അഡ്മിനിസ്ട്രേഷൻ ഓഫീസിൽ ജോലി ചെയ്തു.
അവർ തന്റെ ആദ്യത്തെ കുഞ്ഞിനെ ഗർഭം ധരിച്ചപ്പോൾ ജോലിയിൽ തരം താഴ്ത്തപ്പെട്ടു.
1955-ൽ അവർ ഒരു മകൾക്ക് ജന്മം നൽകി.
1956 അവസാനത്തോടെ, ജിൻ‌സ്ബർഗ് ഹാർവാർഡ് ലോ സ്കൂളിൽ ചേർന്നു.
അവിടെ അഞ്ഞൂറോളം പുരുഷന്മാരുള്ള ഒരു ക്ലാസ്സിലെ 9 സ്ത്രീകളിൽ ഒരാളായിരുന്നു അവർ.
ഹാർവാർഡ് ലോ സ്കൂളിലെ ഡീൻ എല്ലാ വനിതാ നിയമവിദ്യാർത്ഥികളെയും തന്റെ വീട്ടിൽ അത്താഴത്തിന് ക്ഷണിക്കുകയും ജിൻസ്‌ബർഗ് ഉൾപ്പെടെയുള്ള വനിതാ നിയമ വിദ്യാർത്ഥികളോട് ഇങ്ങനെ ചോദിക്കുകയും ചെയ്തു.
"എന്തുകൊണ്ടാണ് നിങ്ങൾ ഹാർവാർഡ് ലോ സ്കൂളിൽ പുരുഷന്മാർ മാത്രം അപേക്ഷിച്ചിരുന്ന ഒരു സ്ഥാനത്തേക്ക് അപേക്ഷിച്ചത്? "
ഭർത്താവ് ന്യൂയോർക്ക് സിറ്റിയിൽ ജോലി എടുത്തപ്പോൾ, ജിൻസ്ബർഗ് കൊളംബിയ ലോ സ്കൂളിലേക്ക് മാറി.
ഹാർവാർഡ് ലോ റിവ്യൂ , കൊളംബിയ ലോ റിവ്യൂ എന്നീ രണ്ട് പ്രധാന നിയമ അവലോകനങ്ങളിൽ ഏർപ്പെട്ട ആദ്യ വനിതയായിരുന്നു ജിൻസ്ബർഗ്.
1959-ൽ കൊളംബിയയിൽ നിന്ന് നിയമബിരുദം നേടുകയും ക്ലാസ്സിൽ ഒന്നാമതെത്തുകയും ചെയ്തു.
തന്റെ ഔദ്യോഗികജീവിതത്തിന്റെ തുടക്കത്തിൽ, ജിൻ‌സ്ബർഗിന് തൊഴിൽ കണ്ടെത്തുന്നതിൽ ബുദ്ധിമുട്ട് നേരിട്ടു.
1960-ൽ സുപ്രീം കോടതി ജസ്റ്റിസായിരുന്ന ഫെലിക്സ് ഫ്രാങ്ക്ഫർട്ടർ സ്ത്രീയാണെന്ന കാരണത്താൽ ജിൻസ്ബർഗിനെ തന്റെ ഗുമസ്ത പദവിയിലേക്ക് പരിഗണിച്ചില്ല.
പ്രൊഫസറും പിന്നീട് ഹാർവാർഡ് ലോ സ്കൂളിന്റെ ഡീനുമായിരുന്ന ആൽബർട്ട് മാർട്ടിൻ സാക്സിന്റെ ശക്തമായ ശുപാർശ ഉണ്ടായിരുന്നിട്ടും ജിൻസ്ബർഗ് ഗുമസ്തപദവിയിലേക്ക് നിരസിക്കപ്പെട്ടു.
കൊളംബിയ നിയമവിദ്യാലയത്തിലെ പ്രൊഫസർ ജെറാൾഡ് ഗുന്തർ യുഎസ് ജില്ലാ കോടതിയിലെ ജഡ്ജി എഡ്മണ്ട് എൽ. പാൽമിയേരിയോട് ജിൻസ്‌ബർഗിനെ ലോ ക്ലെർക്കായി നിയമിക്കാൻ ആവശ്യപ്പെട്ടു.
ജിൻസ്‌ബർഗിന് അവസരം നൽകിയില്ലെങ്കിൽ കൊളംബിയ നിയമവിദ്യാലത്തിലെ മറ്റൊരു വിദ്യാർത്ഥിയെയും ഒരിക്കലും ശുപാർശ ചെയ്യില്ലെന്ന് ഭീഷണിപ്പെടുത്തുകയും ജിൻസ്‌ബർഗ് തന്റെ ജോലിയിൽ സമർത്ഥയല്ലെന്നു തോന്നിയാൽ  പകരം ഒരു ലോ ക്ലെർക്കിനെ പാൽമിയേരിക്ക് നൽകാമെന്ന് ജെറാൾഡ് ഗുന്തർ ഉറപ്പ് നൽകുകയും ചെയ്തു.
ആ വർഷം അവസാനം ജഡ്ജ് പാൽമിയേരിയുടെ ലോ ക്ലർക്കായി ജിൻസ്ബർഗ് ജോലി തുടങ്ങി.
അവർ രണ്ട് വർഷം ആ സ്ഥാനത്തിലിരുന്നു.
പഠനവും ഗവേഷണവും
1961 മുതൽ 1963 വരെ ജിൻസ്ബർഗ് കൊളംബിയ ലോ സ്കൂൾ പ്രൊജക്റ്റ് ഓൺ ഇന്റർനാഷണൽ പ്രൊസീജിയറിലെ ഒരു റിസർച്ച് അസോസിയേറ്റ് ആയിരുന്നു.
തുടർന്ന് അവർ അവിടെ അസോസിയേറ്റ് ഡയറക്ടർ ആയി.
അവർ അവിടെ ഡയറക്ടർ ഹാൻസ് സ്മിറ്റിനൊപ്പം ജോലി ചെയ്തു.
ആൻഡേഴ്സ് ബ്രൂസെലിയസുമായി ചേർന്ന് സ്വീഡനിലെ സിവിൽ നടപടിക്രമങ്ങളെക്കുറിച്ച് ഒരു പുസ്തകം എഴുതാൻ വേണ്ടി ജിൻസ്ബർഗ് സ്വീഡിഷ് പഠിച്ചു.
സ്വീഡനിലെ ലണ്ട് സർവ്വകലാശാലയിൽ ജിൻസ്ബർഗ് തന്റെ  പുസ്തകത്തിനായി വിപുലമായ ഗവേഷണം നടത്തി.
സ്വീഡനിൽ ചിലവഴിച്ച സമയവും സ്വീഡനിലെ ബ്രൂസെലിയസ് നിയമജ്ഞരുടെ കുടുംബവുമായുള്ള ജിൻസ്ബർഗിന്റെ ബന്ധവും ലിംഗസമത്വത്തെക്കുറിച്ചുള്ള ജിൻസ്ബർഗിന്റെ ചിന്തയെ സ്വാധീനിച്ചു.
നിയമവിദ്യാർത്ഥികളിൽ 20 മുതൽ 25 ശതമാനം വരെ സ്ത്രീകളുള്ള സ്വീഡനിലെ സ്ഥിതി ജിൻസ്ബർഗിനു പ്രചോദനമായി.
ജിൻസ്ബർഗ് തന്റെ ഗവേഷണത്തിനായി നിരീക്ഷിച്ച ജഡ്ജിമാരിൽ ഒരാൾ എട്ട് മാസം ഗർഭിണിയായിരുന്ന സമയത്തും ജോലി ചെയ്തിരുന്നു.
1963-ൽ റട്‌ജേഴ്‌സ് ലോ സ്‌കൂളിലായിരുന്നു ജിൻസ്ബർഗ് പ്രൊഫസറായി ആദ്യം ജോലി ചെയ്തത്.
അവരുടെ ഭർത്താവിന് വളരെ നല്ല ജോലിയുണ്ട് എന്ന കാരണത്താൽ പുരുഷസഹപ്രവർത്തകരേക്കാൾ കുറഞ്ഞ ശമ്പളമാണ് ജിൻസ്ബർഗിനു ലഭിച്ചത്.
ജിൻസ്ബർഗ് പ്രൊഫസറായ സമയത്ത്, യുണൈറ്റഡ് സ്റ്റേറ്റ്സിൽ അവരുൾപ്പെടെ ഇരുപതിൽ താഴെ വനിതാ നിയമപ്രൊഫസർമാർ മാത്രമേ ഉണ്ടായിരുന്നുള്ളൂ.
ജിൻസ്ബർഗ് 1963 മുതൽ 1972 വരെ റട്‌ജേഴ്‌സിൽ നിയമ പ്രൊഫസറായിരുന്നു.
അവർ പ്രധാനമായും സിവിൽ നടപടിക്രമങ്ങളാണ് പഠിപ്പിച്ചിരുന്നത്.
1970-ൽ ജിൻസ്ബർഗ്, സ്ത്രീകളുടെ അവകാശങ്ങളിൽ മാത്രം ശ്രദ്ധ കേന്ദ്രീകരിക്കുന്ന, അമേരിക്കൻ ഐക്യനാടുകളിലെ ആദ്യത്തെ നിയമ ജേണലായ വുമൺസ് റൈറ്റ്സ് ലോ റിപ്പോർട്ടർ സഹസ്ഥാപിച്ചു.
1972 മുതൽ 1980 വരെ അവർ കൊളംബിയ ലോ സ്കൂളിൽ പഠിപ്പിച്ചു.
ഉന്നതവ്യദ്യാഭാസസംബന്ധമായ അപരിമിതമായ കാലയളവുള്ള ഔദ്യോഗികനിയമനം ലഭിച്ച അവിടത്തെ ആദ്യത്തെ വനിതയായിരുന്നു ജിൻസ്ബർഗ്.
അവിടെ വച്ച് അവർ ലൈംഗികവിവേചനത്തെക്കുറിച്ചുള്ള ആദ്യത്തെ ലോ സ്കൂൾ കേസ്ബുക്കിന്റെ സഹരചയിതാവായി.
1977 മുതൽ 1978 വരെ അവർ സ്റ്റാൻഫോർഡ് സർവകലാശാലയിലെ സെന്റർ ഫോർ അഡ്വാൻസ്ഡ് സ്റ്റഡി ഇൻ ബിഹേവിയറൽ സയൻസസിന്റെ ഫെലോ ആയി ഒരു വർഷം ചെലവഴിച്ചു.
വ്യവഹാരവും വാദവും Ginsburg in 1977, photographed by Lynn Gilbert
1972-ൽ ജിൻ‌സ്ബർഗ് അമേരിക്കൻ സിവിൽ ലിബർട്ടീസ് യൂണിയനിൽ (എസി‌എൽ‌യു) വനിതാ അവകാശ പദ്ധതിയുടെ സഹസ്ഥാപികയായിരുന്നു.
1973-ൽ അവർ പ്രോജക്റ്റിന്റെ പൊതു ഉപദേഷ്ടാവായി.
1974 ഓടെ വനിതാ അവകാശ പദ്ധതിയും അനുബന്ധ എസി‌എൽ‌യു പദ്ധതികളും ആയി മുന്നൂറിലധികം ലിംഗ വിവേചന കേസുകളിൽ അവർ പങ്കെടുത്തു.
എസി‌എൽ‌യുവിന്റെ വനിതാ അവകാശ പദ്ധതിയുടെ ഡയറക്ടർ എന്ന നിലയിൽ 1973 നും 1976 നും ഇടയിൽ ആറ് ലിംഗ വിവേചന കേസുകൾ സുപ്രീം കോടതിയിൽ അവർ വാദിച്ചു.
എല്ലാ ലിംഗ വിവേചനങ്ങളും ഒറ്റയടിക്ക് അവസാനിപ്പിക്കാൻ കോടതിയോട് ആവശ്യപ്പെടുന്നതിനുപകരം, പ്രത്യേക വിവേചനപരമായ നിയമങ്ങൾ ലക്ഷ്യമിട്ട് തുടർച്ചയായ ഓരോ വിജയത്തിനും രൂപം നൽകിക്കൊണ്ട് ജിൻസ്ബർഗ് ഒരു തന്ത്രപരമായ നീക്കം നടത്തി.
ലിംഗവിവേചനം പുരുഷന്മാർക്കും സ്ത്രീകൾക്കും ഒരുപോലെ ദോഷകരമാണെന്ന് തെളിയിക്കാൻ ചില സമയങ്ങളിൽ പുരുഷന്മാരായ വാദികളെ അവർ ശ്രദ്ധാപൂർവ്വം തിരഞ്ഞെടുത്തു..
സ്ത്രീകൾക്ക് പ്രയോജനകരമെന്നു പുറമേക്ക് തോന്നുമെങ്കിലും സ്ത്രീകൾ പുരുഷന്മാരുടെ ആശ്രിതരാണ് എന്ന് ഊട്ടിയുറപ്പിക്കുന്ന നിയമങ്ങൾ ജിൻസ്‌ബർഗ് ലക്ഷ്യമിട്ട നിയമങ്ങളിൽ ഉൾപ്പെടുന്നു.
അവരുടെ തന്ത്രപരമായ ഇടപെടലുകൾ വാക്കുകളുടെ ശ്രദ്ധാപൂർവമായ തിരഞ്ഞെടുക്കലുകളിലേക്കും നീണ്ടു.
"സെക്സ്" എന്ന വാക്ക് ജഡ്ജിമാരുടെ ശ്രദ്ധ വ്യതിചലിക്കാൻ ഇടയാക്കുമെന്ന തന്റെ സെക്രട്ടറിയുടെ സൂചിപ്പിക്കലിനുശേഷം "സെക്സ്" എന്നതിന് പകരം "ലിംഗഭേദം" എന്ന വാക്കിന്റെ ഉപയോഗം അവരുടെ തന്ത്രപരമായ ഇടപെടലുകളുടെ ഉദാഹരണമായിരുന്നു.
വാക്കാലുള്ള വിദഗ്ദ്ധയായ അഭിഭാഷകയെന്ന നിലയിൽ അവർ പ്രശസ്തി നേടി.
അവരുടെ പ്രവർത്തനങ്ങൾ നിയമത്തിന്റെ പല മേഖലകളിലും ലിംഗ വിവേചനത്തിന്റെ അവസാനത്തിലേക്ക് നയിച്ചു.
യു.എസ്. അപ്പീൽ കോർട്ട്
1980 ഏപ്രിൽ 14നു അന്നത്തെ അമേരിക്കൻ പ്രസിഡണ്ട് ജിമ്മി കാർട്ടർ റൂത്ത് ബാദർ ജിൻസ്‌ബർഗിനെ ഡി.സി. അപ്പീൽ കോർട്ടിലേക്ക് തെരഞ്ഞെടുക്കാൻ നിർദ്ദേശിച്ചു.
1980 ജൂൺ 18നു സെനറ്റ് ആ നിർദ്ദേശം അംഗീകരിക്കുകയും അന്നു തന്നെ അവർ സ്ഥാനമേറ്റെടുക്കുകയും ചെയ്തു.
ഡി.സി. അപ്പീൽ കോർട്ടിൽ ജഡ്ജിയായിരുന്ന സമയത്ത്, ജിൻസ്‌ബർഗ് യാഥാസ്ഥിതികരായ റോബർട്ട് എച്ച്. ബോർക്, അന്റോണിൻ സ്കാലിയ എന്നിവരുൾപ്പെടെയുള്ള സഹപ്രവർത്തകരുമായി സമവായം കണ്ടെത്തി.
കോടതിയിലെ സമയം അവർ "ജാഗ്രതയുള്ള നിയമജ്ഞൻ" എന്ന നിലയിലും മിതവാദി എന്ന നിലയിലും അറിയപ്പെട്ടു.
യുണൈറ്റഡ് സ്റ്റേറ്റ്സ് സുപ്രീം കോടതിയിലേക്കുള്ള നിയമനം മൂലം 1993 ഓഗസ്റ്റ് 9 ന് ജിൻസ്ബർഗിന്റെ  ഡി.സി. അപ്പീൽ കോർട്ടിലെ സേവനം അവസാനിച്ചു.
യു.എസ്. സുപ്രീം കോർട്ട് നാമനിർദ്ദേശവും സ്ഥിരീകരണവും
1993 ജൂൺ 22-ന് പ്രസിഡന്റ് ബിൽ ക്ലിന്റൺ ജിൻസ്ബർഗിനെ, ജസ്റ്റിസ് ബൈറൺ വൈറ്റ് വിരമിച്ച സീറ്റിലേക്ക് സുപ്രിം കോടതിയുടെ അസോസിയേറ്റ് ജസ്റ്റിസായി  നാമനിർദ്ദേശം ചെയ്തു.
നാമനിർദ്ദേശനസമയത്ത് മിതവാദിയും സമവായരൂപീകരണത്തിനു പ്രാധാന്യം നൽകുന്ന വ്യക്തിയായാണ് ജിൻസ്ബർഗ് വീക്ഷിക്കപ്പെട്ടിരുന്നത്.
ജിൻസ്ബർഗ് സുപ്രീം കോടതിയിലെ രണ്ടാമത്തെ സ്ത്രീ ജസ്റ്റിസും ആദ്യത്തെ ജൂതവനിത ജസ്റ്റിസുമായിരുന്നു.
ജൂതമതത്തിൽ നിന്ന് ഏറ്റവും കൂടുതൽ കാലം ജസ്റ്റിസായിരുന്ന വ്യക്തിയുമായിരുന്നു അവർ.
സുപ്രീം കോർട്ടിലെ കാലഘട്ടം
ന്യായവിധികളോടുള്ള ജാഗ്രതയോടെയുള്ള സമീപനമാണ് ജിൻസ്ബർഗിന്റെ സവിശേഷത.
നിയമപണ്ഡിതനായ കാസ് സൺസ്റ്റൈൻ ജിൻസ്ബർഗിനെ "യുക്തിസഹമായ മിനിമലിസ്റ്റ്" എന്ന് വിശേഷിപ്പിച്ചു.
ഭരണഘടനയെ സ്വന്തം കാഴ്ചപ്പാടിലേക്ക് തള്ളിവിടുന്നതിനുപകരം കീഴ്വഴക്കങ്ങളെ ജാഗ്രതയോടെ കെട്ടിപ്പടുക്കാൻ ശ്രമിക്കുന്ന ഒരു നിയമജ്ഞയും കൂടിയായിരുന്നു അവർ.
2006-ൽ ജസ്റ്റിസ് സാന്ദ്ര ഡേ ഒ'കോണർ വിരമിച്ചതോടെ ജിൻസ്ബർഗ് യു.എസ്. സുപ്രീം കോടതിയിലെ ഏക വനിതയായി മാറി.
ജസ്റ്റിസ് ജോൺ പോൾ സ്റ്റീവൻസ് വിരമിച്ചപ്പോൾ, കോടതിയുടെ "ലിബറൽ വിംഗ്" എന്ന് വിളിക്കപ്പെടുന്നവരിലെ മുതിർന്ന അംഗമായി ജിൻസ്ബർഗ് മാറി.
സുപ്രീംകോടതി പ്രത്യയശാസ്ത്രപരമായി 5-4 ആയി വിഭജിക്കപ്പെടുകയും ലിബറൽ ജസ്റ്റിസുമാർ ന്യൂനപക്ഷമാകുകയും ചെയ്തപ്പോൾ, തന്റെ സീനിയോറിറ്റി കാരണം വിയോജിപ്പുള്ള അഭിപ്രായത്തിന്റെ കർത്തൃത്വം നൽകാനുള്ള അധികാരം ഗിൻസ്ബർഗിന് പലപ്പോഴും ഉണ്ടായിരുന്നു.
Notes അവലംബം കൂടുതൽ വായനയ്ക്ക് Bayer, Linda N. Ruth Bader Ginsburg .
Philadelphia: Chelsea House Publishers, 2000.
ISBN 978-0791052877 OCLC 42771306 Campbell, Amy Leigh, and Ruth Bader Ginsburg.
Raising the Bar: Ruth Bader Ginsburg and the ACLU Women's Rights Project .
Princeton, NJ: Xlibris Corporation, 2003.
ISBN 978-1413427417 OCLC 56980906 Carmon, Irin , and Shana Knizhnik.
Notorious RBG: The Life and Times of Ruth Bader Ginsburg .
New York, Dey Street , William Morrow Publishers , 2015.
ISBN 978-0062415837 OCLC 913957624 Clinton, Bill .
New York: Vintage Books , 2005.
pp. 524–25, 941.
ISBN 978-1400043934 OCLC 233703142 de Hart, Jane Sherron.
Ruth Bader Ginsburg: A Life .
New York: Knopf, 2018.
ISBN 978-1400040483 Dodson, Scott.
The Legacy of Ruth Bader Ginsburg .
Cambridge: Cambridge University Press , 2015.
ISBN 978-1107062467 OCLC 897881843 Garner, Bryan A. Garner on Language and Writing.
Chicago: American Bar Association , 2009.
Foreword by Ruth Bader Ginsburg.
ISBN 978-1590315880 OCLC 310224965 Ginsburg, Ruth Bader, et al. Essays in Honor of Justice Ruth Bader Ginsburg .
Cambridge, MA: Harvard Law School, 2013.
OCLC 839314921 Hirshman, Linda R. Sisters in Law: How Sandra Day O'Connor and Ruth Bader Ginsburg Went to the Supreme Court and Changed the World.
New York: HarperCollins, 2015.
ISBN 978-0062238481 OCLC 907678612 Moritz College of Law.
"The Jurisprudence of Justice Ruth Bader Ginsburg: A Discussion of Fifteen Years on the U.S. Supreme Court: Symposium".
Ohio State Law Journal .
70, no. 4: 797–1126.
ISSN 0048-1572 OCLC 676694369 {{ cite report }} :  CS1 maint: date format ( link ) ബാഹ്യ ലിങ്കുകൾ രൂത്ത് ബാദർ ജിൻസ്ബർഗ് വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് വിവരങ്ങൾ വിക്കിഡാറ്റയിൽനിന്ന് Ginsburg Appearances on C-SPAN ഫലകം:LoC-MSS OCLC 70984211 രൂത്ത് ബാദർ ജിൻസ്ബർഗ് at Ballotpedia Issue positions and quotes at OnTheIssues Ruth Bader Ginsburg , video produced by Makers: Women Who Make America
എസ്. ഷങ്കർ ഇംഗ്ലീഷ് വിലാസം https://ml.wikipedia.org/wiki/S.
_Shankar
തമിഴ് ചലച്ചിത്ര സംവിധായകനും നിർമ്മാതാവുമാണ് എസ്. ഷങ്കർ (യഥാർത്ഥ പേര് : ഷങ്കർ ഷൺമുഖം ; ജനനം:1963 ഓഗസ്റ്റ് 17).
ഇന്ത്യൻ ചലച്ചിത്രരംഗത്തെ ഏറ്റവും ചെലവുകൂടിയ ചിത്രങ്ങൾ സംവിധാനം ചെയ്തതിലൂടെ പ്രസിദ്ധനായ ഇദ്ദേഹം ഇന്ത്യയിൽ ഏറ്റവും കൂടുതൽ പ്രതിഫലം വാങ്ങുന്ന സംവിധായകരിൽ ഒരാളാണ്.
1993-ൽ പുറത്തിറങ്ങിയ ജെന്റിൽമാൻ എന്ന ചിത്രമാണ് ആദ്യമായി സംവിധാനം ചെയ്തത്.
ഈ ചിത്രത്തിലൂടെ മികച്ച സംവിധായകനുള്ള ഫിലിംഫെയർ പുരസ്കാരവും തമിഴ്നാട് സർക്കാരിന്റെ ചലച്ചിത്രപുരസ്കാരവും സ്വന്തമാക്കി.
2007-ൽ എം.ജി.ആർ. സർവകലാശാല ഇദ്ദേഹത്തെ ഡോക്ടറേറ്റ് നൽകി ആദരിച്ചു.
ഇദ്ദേഹം സംവിധാനം ചെയ്ത പ്രധാനചലച്ചിത്രങ്ങളാണ് ഇന്ത്യൻ (1996), ജീൻസ് (1998), മുതൽവൻ (1999), ബോയ്സ് (2003), അന്യൻ (2005), ശിവാജി (2007), എന്തിരൻ (2010), നൻപൻ (2012), ഐ (2015), 2.0 (2018) എന്നിവ.
ഇന്ത്യൻ , ജീൻസ് എന്നീ ചിത്രങ്ങളെ മികച്ച വിദേശഭാഷാചിത്രത്തിനുള്ള അക്കാദമി അവാർഡിനായി പരിഗണിച്ചിരുന്നു.
1963 ഓഗസ്റ്റ് 17-ന് തമിഴ്നാട്ടിലെ സേലത്താണ് ഷങ്കർ ജനിച്ചത്.
ഷൺമുഖവും മുത്തുലക്ഷ്മിയുമാണ് മാതാപിതാക്കൾ.
സെൻട്രൽ പോളിടെൿനിക് കോളേജിൽ നിന്ന് മെക്കാനിക്കൽ എൻജിനിയറിങ്ങിൽഡിപ്ലോമ നേടിയശേഷമാണ് ചലച്ചിത്രരംഗത്തേക്കു കടന്നുവന്നത്.
ഭാര്യയുടെ പേര് ഈശ്വരി.
ഒരു ആൺകുട്ടിയും രണ്ടു പെൺകുട്ടികളുമുണ്ട്.
എസ്.എ. ചന്ദ്രശേഖർ, പവിത്രൻ എന്നീ ചലച്ചിത്രസംവിധായകരുടെ സഹായി എന്ന നിലയിലാണ് ഷങ്കറിന്റെ ചലച്ചിത്രജീവിതം ആരംഭിക്കുന്നത്.
1993-ൽ ജെന്റിൽമാൻ എന്ന ചിത്രത്തിലൂടെ സ്വതന്ത്രസംവിധായകനായി.
അന്നുവരെ നിർമ്മിക്കപ്പെട്ടിട്ടുള്ളതിൽവച്ച് ഏറ്റവും ചെലവുകൂടിയ ചിത്രമായിരുന്നു അത്.
അർജുൻ നായകവേഷത്തിലെത്തിയ ഈ ചിത്രം വൻവിജയം നേടി.
ഷങ്കറിന്റെ ഈ ചിത്രത്തിലും പിന്നീടുള്ള ആറ് ചിത്രങ്ങളിലും സംഗീതസംവിധായകൻ എ.ആർ. റഹ്മാൻആയിരുന്നു .
പ്രഭുദേവ നായകനായ കാതലൻ (1994) ആണ് ശങ്കർ സംവിധാനം ചെയ്ത രണ്ടാമത്തെ ചലച്ചിത്രം.
ഈ ചിത്രവും ബോക്സ് ഓഫീസ് വിജയമായി.
1996-ൽ കമലഹാസനെ നായകനാക്കി ഇന്ത്യൻ എന്ന ചലച്ചിത്രം സംവിധാനം ചെയ്തു.
നിരൂപകപ്രശംസയോടൊപ്പം മികച്ച വരുമാനവും ചിത്രം സ്വന്തമാക്കി.
ഈ ചിത്രത്തെ മികച്ച വിദേശഭാഷാചിത്രത്തിനുള്ള അക്കാദമി അവാർഡിനായി പരിഗണിക്കുകയുണ്ടായി.
1998-ൽ ഐശ്വര്യ റായ് , പ്രശാന്ത് എന്നിവരെ നായികാനായകന്മാരാക്കി ശങ്കർ അണിയിച്ചൊരുക്കിയ ജീൻസ് എന്ന ചലച്ചിത്രവും വൻവിജയം നേടിയിരുന്നു.
ഇരുപത് കോടി രൂപാ മുതൽമുടക്കിൽ നിർമ്മിച്ച ഈ ചിത്രം അക്കാലത്തെ ഏറ്റവും ചിലവേറിയ ഇന്ത്യൻ ചലച്ചിത്രമായിരുന്നു.
1999-ൽ അർജുൻ നായകനായ മുതൽവൻ എന്ന ചിത്രത്തിന്റെ സംവിധാനവും നിർമ്മാണവും ഷങ്കർ നിർവ്വഹിച്ചു.
വലിയ ലാഭം നേടിയ ഈ ചിത്രം നായക് എന്ന പേരിൽ ഷങ്കർ തന്നെ ഹിന്ദിയിലേക്ക് റീമേക്ക് ചെയ്തു.
അദ്ദേഹത്തിന്റെ ആദ്യ ബോളിവുഡ് ചിത്രവും ഇതുതന്നെ.
2003-ൽ സംവിധാനം ചെയ്ത ബോയ്സ് എന്ന ചലച്ചിത്രം ഒരു പരാജയമായിരുന്നു.
അതിനുശേഷം വിക്രമിനെ നായകനാക്കി സംവിധാനം ചെയ്ത അന്യൻ എന്ന ചലച്ചിത്രം ബോക്സ് ഓഫീസ് ഹിറ്റായി.
ഏറെ നിരൂപകശ്രദ്ധ നേടിയ ഈ ചലച്ചിത്രം ഏറ്റവും കൂടുതൽ വരുമാനം നേടിയ തമിഴ് ചലച്ചിത്രങ്ങളിലൊന്നാണ്.
അറുപത് കോടി രൂപാ മുതൽമുടക്കിൽ രജനികാന്തിനെ നായകനാക്കി ഷങ്കർ സംവിധാനം ചെയ്ത് 2007-ൽ പുറത്തിറങ്ങിയ ശിവാജി എന്ന ചലച്ചിത്രവും മികച്ച വരുമാനം സ്വന്തമാക്കി.
2010-ൽ രജനികാന്തിനെ നായകനാക്കിയുള്ള രണ്ടാമത്തെ ചലച്ചിത്രമായ എന്തിരൻ പുറത്തിറങ്ങി.
നായിക ഐശ്വര്യ റായ് ആയിരുന്നു.
മികച്ച സാങ്കേതികവിദ്യ ഉപയോഗിച്ചുനിർമ്മിച്ച ചിത്രത്തിന്റെ മുടക്കുമുതൽ 132 കോടി രൂപയായിരുന്നു.
ഈ ചിത്രത്തിനും മികച്ച വരുമാനം ലഭിച്ചതായി പറയപ്പെടുന്നു.
2009-ൽ പുറത്തിറങ്ങിയ ത്രീ ഇടിയറ്റ്സ് എന്ന ഹിന്ദി ചലച്ചിത്രത്തിന്റെ തമിഴ് പതിപ്പായ നൻപൻ ഒരുക്കിയതും ഷങ്കറായിരുന്നു.
വിജയ് , ശ്രീകാന്ത്, ജീവ എന്നിവർ മുഖ്യവേഷങ്ങളിൽ അഭിനയിച്ച ഈ ചിത്രം മികച്ച പ്രദർശനവിജയം നേടി.
അന്യൻ എന്ന വിജയചിത്രത്തിനുശേഷം വിക്രം-ഷങ്കർ കൂട്ടുകെട്ടിൽ പിറന്ന ചിത്രമാണ് ഐ .
ഏതാണ്ട് രണ്ടുവർഷത്തെ ചിത്രീകരണത്തിനുശേഷം 2015 ജനുവരി 14-ന് പ്രദർശനത്തിനെത്തിയ ഈ ചിത്രം പത്തൊൻപതുദിവസം കൊണ്ട് 200 കോടി രൂപ വരുമാനം നേടി.
2018-ൽ ശങ്കർ തൻ്റെ ചിത്രമായ എന്തിരൻ്റെ രണ്ടാം ഭാഗം 2.0 സംവിധാനം ചെയ്തു.
ചിത്രത്തിന് കൂടുതലും സമ്മിശ്ര അവലോകനങ്ങളാണ് ലഭിച്ചത്.
എന്നിരുന്നാലും ഈ ചിത്രം എക്കാലത്തെയും ഏറ്റവും കൂടുതൽ കളക്ഷൻ നേടിയ തമിഴ് ചിത്രമായി മാറി.
പിന്നീട് കമൽഹാസനുമായി വീണ്ടും ഒന്നിക്കുന്ന ഇന്ത്യൻ എന്ന ചിത്രത്തിൻ്റെ തുടർച്ചയായ ഇന്ത്യൻ 2 ൻ്റെ ജോലികൾ ശങ്കർ ആരംഭിച്ചു.
എന്നിരുന്നാലും, 2019 ലെ ഇന്ത്യൻ പൊതുതെരഞ്ഞെടുപ്പിൽ കമൽഹാസൻ മത്സരിക്കുന്നതും സെറ്റിൽ ഒരു അപകടവും കൊവിഡ് 19 പാൻഡെമിക് കാരണവും ഉത്പാദനം സ്തംഭിച്ചു.
2021 ഫെബ്രുവരിയിൽ, രാം ചരണും കിയാര അദ്വാനിയും അഭിനയിച്ച ഗെയിം ചേഞ്ചർ എന്ന തെലുങ്ക് സിനിമയിലെ തൻ്റെ അരങ്ങേറ്റം ശങ്കർ പ്രഖ്യാപിച്ചു.2021 ഏപ്രിലിൽ, അനിയൻ്റെ റീമേക്കായ രൺവീർ സിങ്ങിനൊപ്പം ഹിന്ദി സിനിമയിലേക്കുള്ള തൻ്റെ തിരിച്ചുവരവും അദ്ദേഹം പ്രഖ്യാപിച്ചു.
പെൻ സ്റ്റുഡിയോസിന് കീഴിൽ ജയന്തിലാൽ ഗദയാണ് ചിത്രം നിർമ്മിക്കുന്നത്.
എന്നിരുന്നാലും, ചിത്രത്തിൻ്റെ റീമേക്ക് അവകാശവുമായി ബന്ധപ്പെട്ട് ശങ്കറിന് നിയമപരമായ ബുദ്ധിമുട്ടുകൾ നേരിടേണ്ടിവന്നു, നിർമ്മാണം ഒരിക്കലും ആരംഭിച്ചില്ല.
ഗെയിം ചേഞ്ചറിൻ്റെ നിർമ്മാണം ആരംഭിച്ചു, വിക്രമിൻ്റെ റിലീസിന് ശേഷം കമൽഹാസൻ ലഭ്യമായതിന് ശേഷം, ഗെയിം ചേഞ്ചറും ഇന്ത്യൻ 2 ലും ഒരേസമയം പ്രവർത്തിക്കുകയും സംവിധാനം ചെയ്യുകയും ചെയ്യുമെന്ന് ശങ്കർ പറഞ്ഞു.
ഇന്ത്യൻ 2 വിൻ്റെ ചിത്രീകരണ വേളയിൽ, ചിത്രത്തിൻ്റെ ദൈർഘ്യം കണക്കിലെടുത്ത് ചിത്രം രണ്ട് ഭാഗങ്ങളായി വിഭജിക്കാൻ തീരുമാനിച്ചു.
രണ്ട് ഭാഗങ്ങളും ഒരേ സമയം ചിത്രീകരിച്ചു.
ഇന്ത്യൻ 2 2024 ജൂലൈ 12-ന് പുറത്തിറങ്ങി.
വളരെ മോശം പ്രതികരണമാണ് ലഭിച്ചത്, വിമർശകർ അത് കാലഹരണപ്പെട്ടതും ആദ്യ ഭാഗത്തെക്കാൾ താഴ്ന്നതുമാണെന്ന് കണ്ടെത്തി.
ഗെയിം ചേഞ്ചർ 2025 ജനുവരി 10-ന് സംക്രാന്തിയോട് അനുബന്ധിച്ച് പുറത്തിറങ്ങി.
സമ്മിശ്രവും പ്രതികൂലവുമായ അവലോകനങ്ങൾ ലഭിച്ചു.
ശങ്കറിൻ്റെ മുൻ ചിത്രമായ ഇന്ത്യൻ 2 നേക്കാൾ മികച്ചതായി അഭിപ്രായങ്ങൾ ലഭിച്ചു.
രണ്ട് ചിത്രങ്ങളും ബോക്സ് ഔഫീസിൽ പരാജയപ്പെട്ടു.
2025-ൽ റിലീസ് ചെയ്യാനിരിക്കുന്ന 'ഇന്ത്യൻ' എന്ന ചിത്രത്തിൻ്റെ മൂന്നാം ഭാഗമായ ഇന്ത്യൻ 3 ആണ് ശങ്കറിൻ്റെ അടുത്ത ചിത്രം.
ചിത്രങ്ങൾ വർഷം ചിത്രം പ്രവർത്തനം ഭാഷ കുറിപ്പുകൾ സംവിധായകൻ നിർമ്മാതാവ് തിരക്കഥാകൃത്ത് 1993 ജെന്റിൽമാൻ അതെ അതെ തമിഴ് മികച്ച സംവിധായകനുള്ള ഫിലിംഫെയർ പുരസ്കാരം തമിഴ്നാട് സർക്കാരിന്റെ സംസ്ഥാനചലച്ചിത്രപുരസ്കാരം 1994 കാതലൻ അതെ അതെ തമിഴ് "കാതലിക്കും പെണ്ണിൻ.."
എന്ന ഗാനരംഗത്ത് അതിഥി വേഷം.
മികച്ച സംവിധായകനുള്ള ഫിലിംഫെയർ പുരസ്കാരം തമിഴ്നാട് സർക്കാരിന്റെ സംസ്ഥാനചലച്ചിത്രപുരസ്കാരം ജെന്റിൽമാൻ അതെ ഹിന്ദി ജെന്റിൽമാന്റെ റീമേക്ക് 1996 ഇന്ത്യൻ അതെ അതെ തമിഴ് 1998 ജീൻസ് അതെ അതെ തമിഴ് 1999 മുതൽവൻ അതെ അതെ അതെ തമിഴ് 2001 നായക് അതെ അതെ ഹിന്ദി മുതൽവന്റെ റിമേക്ക് 2003 ബോയ്സ് അതെ അതെ തമിഴ് 2004 കാതൽ അതെ തമിഴ് 2005 അന്യൻ അതെ അതെ തമിഴ് മികച്ച സംവിധായകനുള്ള ഫിലിംഫെയർ പുരസ്കാരം തമിഴ്നാട് സർക്കാരിന്റെ സംസ്ഥാനചലച്ചിത്രപുരസ്കാരം 2006 ഇംസൈ അരസൻ 23ആം പുലികേശി അതെ തമിഴ് വെയിൽ അതെ തമിഴ് മികച്ച തമിഴ് ചലച്ചിത്രത്തിനുള്ള ദേശീയ ചലച്ചിത്രപുരസ്കാരം മികച്ച ചലച്ചിത്രത്തിനുള്ള ഫിലിംഫെയർ പുരസ്കാരം 2007 ശിവാജി അതെ അതെ തമിഴ് "ബല്ലെയ്‌ലക്ക.."
എന്ന ഗാനത്തിൽ അതിഥിവേഷം.
മികച്ച സംവിധായകനുള്ള ഫിലിംഫെയർ പുരസ്കാരം നാമനിർദ്ദേശം.
കല്ലൂരി അതെ തമിഴ് 2008 അറൈ എൺ 305-ൽ കടവുൾ അതെ തമിഴ് 2009 ഈറം അതെ തമിഴ് 2010 റെട്ടസുഴി അതെ തമിഴ് അനന്തപുരത്തു വീട് അതെ തമിഴ് എന്തിരൻ അതെ അതെ തമിഴ് സംവിധാനത്തിനുള്ള വിജയ് അവാർഡ് ഫിലിംഫെയർ പുരസ്കാരം നാമനിർദ്ദേശം.
പട്ടാളക്കാരനായി അതിഥിവേഷം 2012 നൻപൻ അതെ തമിഴ് "അസ്ക ലസ്ക.."
ഗാനത്തിൽ അതിഥിവേഷം 2014 കപ്പൽ വിതരണം തമിഴ് 2015 ഐ അതെ അതെ തമിഴ് 2018 2.0 അതെ അതെ തമിഴ് 2023 അനീതി വിതരണം തമിഴ് 2024 ഇന്ത്യൻ 2 അതെ അതെ തമിഴ് 2025 ഗെയിം ചേഞ്ചർ അതെ തെലുങ്ക് "രാ മച്ചാ മച്ചാ.."
ഗാനത്തിൽ അതിഥിവേഷം ഇന്ത്യൻ 3 അതെ അതെ തമിഴ് പൂർത്തിയായി പുരസ്കാരങ്ങൾ Year Awards Category For 1993 Filmfare Awards South Filmfare Award for Best Director – Tamil Gentleman Tamil Nadu State Film Awards Tamil Nadu State Film Award for Best Director Gentleman 1994 Filmfare Awards South Filmfare Award for Best Director – Tamil Kadhalan Tamil Nadu State Film Awards Tamil Nadu State Film Award for Best Director Kadhalan 2005 Filmfare Awards South Filmfare Award for Best Director – Tamil Anniyan Tamil Nadu State Film Awards Tamil Nadu State Film Award for Best Director Anniyan 2006 Filmfare Awards South Filmfare Award for Best Film - Tamil Veyil അവലംബം പുറംകണ്ണികൾ S.Shankar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് എസ്. ഷങ്കർ
അബ്ദുൽ നാസർ.
പി ഇംഗ്ലീഷ് വിലാസം https://ml.wikipedia.org/wiki/Abdul_Nasar
എവറസ്റ്റ് കൊടുമുടി കീഴടക്കിയ രണ്ടാമത്തെ മലയാളിയാണ് പാലക്കാട് ജില്ലയിലെ പട്ടാമ്പി ക്കടുത്ത തിരുവേഗപ്പുറ നെടുങ്ങോട്ടൂർ സ്വദേശിയായ പെരിങ്ങോട്ടിൽ അബ്ദുൽ നാസർ എന്ന അയേൺമാൻ അബ്ദുൽ നാസർ , , ,
എവറസ്റ്റ് ദൗത്യം
2019  മെയ് 16 നാണ് ഇദ്ദേഹം  എവറസ്റ്റ് കീഴടക്കിയത്.
ഏപ്രിൽ 17 നാണ് എവറസ്റ്റ് ദൗത്യത്തിനായി  അദ്ദേഹം യാത്ര പുറപ്പെട്ടത്.
അബ്ദുൽ നാസറിനെ കൂടാതെ സ്പെയിൻ, ഇറ്റലി , യു.എസ്.എ. , ആസ്ത്രേലിയ , യുകെ എന്നീ രാജ്യങ്ങളിൽ നിന്നുമായി  26 പേരടങ്ങുന്ന സംഘത്തിലെ രണ്ടുപേർ ലക്ഷ്യത്തിലെത്തും മുൻപേ മരണമടഞ്ഞു , , , .
മഞ്ഞ് മലയിലെ പ്രതികൂല കാലാവസ്ഥയെ  ശാരീരികക്ഷമതയും ആത്മവീര്യവും കൊണ്ട് മറികടന്ന് 29,029 അടി ഉയരം 30 ദിവസം കൊണ്ട് താണ്ടിയാണ് അബ്ദുൽ നാസർ ഉൾപ്പെടെയുള്ള സംഘം ദൗത്യം പൂർത്തീകരിച്ച് എവസ്റ്റിന് മുകളിൽ ഇന്ത്യ യുടെ വിജയക്കൊടി പാറിച്ചത്.
അയേൺമാൻ ചാംപ്യൻഷിപ് 2018  മലേഷ്യ
മലേഷ്യ യിൽ നടന്ന അയേൺമാൻ 2018 ൽ പങ്കെടുത്ത് പേരിനൊപ്പം അയേൺമാൻ എന്ന പദവി ഇദ്ദേഹം ചേർത്ത് വെച്ചിരുന്നു.42.2 കി.
മീ ഓട്ടം, 3.8 കി.
മീ കടലിലൂടെ നീന്തൽ, 180 കി.
മീ സൈക്കിൾ ചവിട്ടൽ എന്നിവ 17 മണിക്കൂറിനുള്ളിൽ പൂർത്തീകരിക്കുന്നവർക്ക് ലഭിക്കുന്ന അയേൺ മാൻ പട്ടം അബ്ദുൾ നാസർ നേടിയത് 14 മണിക്കൂറും 57 മിനിറ്റും മാത്രം എടുത്താണ് .2018 ൽ ശ്രീലങ്ക യിൽ  നടന്ന അയേൺമാൻ 70.3 കൊളംബോ (2018) ചാമ്പ്യൻഷിപ്പിലും പങ്കെടുത്തു .
പാരീസ് മാരത്തോൺ അടക്കം വിവിധ രാജ്യങ്ങളിലെ മാരത്തോൺ മത്സരങ്ങളിൽ പങ്കെടുത്തിട്ടുണ്ട് .
2018 ൽ ഖത്തർ ഇന്ത്യൻ എംബസിയുടെ സ്‌പോർട്‌സ് എക്സ്സലൻസി അവാർഡും അബ്ദുൾ നാസർ കരസ്ഥമാക്കി .
തന്റെ അനുഭവങ്ങൾ ഉൾപ്പെടുത്തി 'ദ റോഡ്‌ലെസ്സ് ട്രാവെൽഡ് ' എന്ന പേരിൽ പുസ്തകവും ഈ സി.എ കാരൻ പുറത്തിറക്കിയിട്ടുണ്ട്.
മതപണ്ഡിതനും സമസ്ത പാലക്കാട് ജില്ലാ വൈസ് പ്രസിഡണ്ടും വളാഞ്ചേരി കാർത്തല മർക്കസ് അറബിക് കോളേജ് പ്രൊഫസറുമായ പി.കുഞ്ഞഹമ്മദ് മുസ്ലിയാരുടേയും നഫീസയുടെയും മകനാണ് അബ്ദുൾ നാസർ.
പട്ടാമ്പി ഗവണ്മന്റ് കോളേജിൽ നിന്നും യൂണിവേഴ്‌സിറ്റി റാങ്കോടെ ബി.കോം ബിരുദം നേടി.
തുടർന്ന് സിഎയിൽ മികച്ച വിജയം കൈവരിച്ച് ഭോപ്പാലിൽ ജോലി നേടി.
പ്രവാസിയായ ഇദ്ദേഹം നിലവിൽ ഖത്തർ പെട്രോളിയത്തിൽ ചാർട്ടേഡ് അക്കൗണ്ടൻറായി ജോലി ചെയ്യുകയാണ്.
എവറസ്റ്റ് കൊടുമുടി കീഴടക്കിയ ഇന്ത്യക്കാർ അവലംബം
അമീബ (ചലച്ചിത്രം)
മനോജ് കാന കഥയെഴുതി സംവിധാനം ചെയ്ത ഒരു മലയാളചലച്ചിത്രമാണ് അമീബ .
കാസർഗോട്ടെ എൻഡോസൾഫാൻ ദുരിതബാധിതരുടെ പ്രശ്നം ചർച്ച ചെയ്യുന്ന ചിത്രത്തിൽ അനുമോൾ, ഇന്ദ്രൻസ് , ആത്മീയ രാജൻ, അനീഷ് ജി. മേനോൻ, അനൂപ് ചന്ദ്രൻ , സി.കെ. ബാബു എന്നിവർ അഭിനയിക്കുന്നു.
ചിത്രത്തിന്റെ ചെലവ് 55 ലക്ഷം രൂപയാണ് .
പൊതുജനങ്ങളിൽ നിന്നുള്ള പണം സ്വീകരിച്ച് 'നേര്' സാംസ്‌കാരികവേദിയാണ് ഈ ചിത്രം നിർമിച്ചത്.
എൻഡോസൾഫാൻ ബാധിതരായ രണ്ടുപേർ സിനിമയിൽ പ്രധാന കഥാപാത്രങ്ങളെ അവതരിപ്പിക്കുന്നുണ്ട്.
സാങ്കേതികപ്രവർത്തകർ കഥ, തിരക്കഥ, സംഭാഷണം, സംവിധാനം: മനോജ് കാന നിർമ്മാണം: പ്രിയേഷ്‌ കുമാർ പി.കെ. ഛായാഗ്രഹണം: കെ.ജി. ജയൻ , എഡിറ്റിംഗ്‌: മനോജ്‌ കണ്ണോത്ത്‌, പ്രൊഡക്ഷൻ കൺട്രോളർ: ഹരി വെഞ്ഞാറമ്മൂട്‌, പി.ആർ.ഒ. അജയ്‌ തുണ്ടത്തിൽ, കല: സന്തോഷ്‌ രാമൻ, ചമയം: പട്ടണം റഷീദ് , മനോജ്‌ നഗരൂർ, വസ്‌ത്രാലങ്കാരം: അശോകൻ ആലപ്പുഴ ഗാനരചന: ബാലചന്ദ്രൻ തെക്കന്മാർ, സംഗീതം: ചന്ദ്രൻ വേയാട്ടുമ്മൽ ആലാപനം: ഹരിത ഹരീഷ്‌, പശ്‌ചാത്തലസംഗീതം: ശ്രീവൽസൻ ജെ. മേനോൻ, സ്‌റ്റിൽസ്‌: പ്രമോദ്‌ മേപ്പയൂർ, ശബ്‌ദമിശ്രണം: ഹരികുമാർ എൻ., സംവിധാന സഹായികൾ: ഉമേഷ്‌ അംബുജേന്ദ്രൻ, സത്യനേശൻ, ഷാബു ടി.കെ., സെബാസ്‌റ്റ്യൻ ലെയ്‌സർ, ഫിനാൻസ്‌ കൺട്രോളർ: ജിനു തോയാക്കരൻ.
അവലംബം ↑ http://www.mathrubhumi.com/nri/gulf/uae/malayalam/article-1.649603%5Bപ്രവർത്തിക്കാത്ത+കണ്ണി%5D ↑ http://www.deshabhimani.com/index.php/special/news-weekendspecial-04-01-2016/528845%5Bപ്രവർത്തിക്കാത്ത+കണ്ണി%5D
അമൃത അയ്യർ ഇംഗ്ലീഷ് വിലാസം https://ml.wikipedia.org/wiki/Amritha_Aiyer
ഒരു ഇന്ത്യൻ ചലച്ചിത്ര നടിയാണ് അമൃത അയ്യർ .
പടയ്വീരൻ എന്ന തമിഴ് ചിത്രത്തിലെ അഭിനയത്തിലൂടെയാണ് അവർ അറിയപ്പെടുന്നത്.
ആറ്റ്ലിയുടെ ബിഗിൽ എന്ന കായിക ആക്ഷൻ ചലച്ചിത്രത്തിൽ ഫുട്ബോൾ ടീം ക്യാപ്റ്റനായിരുന്നു അമൃത.
തെറി (2016) എന്ന അറ്റ്ലി–വിജയ് തമിഴ് ചിത്രത്തിൽ സഹനടിയായാണ് അരങ്ങേറ്റം.
പടയ്വീരൻ എന്ന ചിത്രത്തിലൂടെ മലർ എന്ന കഥാപാത്രത്തെ അവതരിപ്പിച്ചാണ് അമൃത അയ്യർ ചലച്ചിത്ര രംഗത്തെത്തിയത്.
അതിന് മുൻപ് തെറി എന്ന തമിഴ് ചിത്രത്തിൽ ചെറിയ ഒരു വേഷം ചെയ്തിരുന്നു.
പിന്നീട് കാളിയിൽ വിജയ് ആന്റണിയുടെ നായികയായി അഭിനയിച്ചു.
ബിഗിലിൽ ക്യാപ്റ്റൻ കഥാപാത്രമായിരുന്ന തെൻട്രലിനെ അവതരിപ്പിച്ചത് അമൃതയാണ്.
സിനിമകൾ സൂചിക † ഇതുവരെ റിലീസ് ചെയ്യാത്ത ചിത്രങ്ങളെ സൂചിപ്പിക്കുന്നു വർഷം ചിത്രത്തിന്റെ ശീർഷകം കഥാപാത്രം ഭാഷ കുറിപ്പുകൾ 2016 തെറി മിത്രയുടെ പെങ്ങള് തമിഴ് 2018 പടയ്വീരൻ മലർ തമിഴ് അരങ്ങേറ്റ ചിത്രം
നാമനിർദ്ദേശം ചെയ്യപ്പെട്ടു, SIIMA Best Debutant Actress കാളി തേന്മൊഴി തമിഴ് 2019 ബിഗിൽ തെൻട്രൽ (ക്യാപ്റ്റൻ) തമിഴ് Gramayana † അവലംബങ്ങൾ
അമൃത കീർത്തി പുരസ്‌കാരം ഇംഗ്ലീഷ് വിലാസം https://ml.wikipedia.org/wiki/Amritakeerthi_purasakaram
വേദപാരമ്പര്യത്തിനും ഇന്ത്യൻ സംസ്കാരത്തിനും നൽകിയ സംഭാവനകൾക്കായി അമൃതാനന്ദമയീ മഠം ഏർപ്പെടുത്തിയ  അവാർഡ്‌ ആണ് അമൃത കീർത്തി പുരസ്‌കാരം .
2001 ലാണ് പുരസ്കാരം ഏർപ്പെടുത്തിയത്.
ഈ പുരസ്കാരത്തിൽ കലാകാരനായ നമ്പൂതിരി രൂപകല്പ്പന ചെയ്ത സരസ്വതി ശില്പവും   പ്രശസ്തിപത്രവും  1,23,456 രൂപയുടെ കാഷ് അവാർഡും ഉൾപ്പെടുന്നു.
അമൃത കീർത്തി പുരസ്‌കാരം ലഭിച്ചവർ 2001 ആചാര്യ നരേന്ദ്രഭൂഷൺ 2002 പി. പരമേശ്വരൻ 2003 പ്രൊ: ഹരിഹര ശാസ്ത്രി 2003 ഡോ: ശങ്കർ അഭയങ്കാർ 2004 മഹാകവി അക്കിത്തം അച്യുതൻ നമ്പൂതിരി 2005 പി.നാരായണ കുറുപ്പ് 2006 പ്രതിഭ റായ് 2007 പറവൂർ ശ്രീധരൻ തന്ത്രികൾ 2008 പ്രൊഫ. ആർ. വാസുദേവൻ‌ പോറ്റി 2009 കെ.വി ദേവ് 2010 പ്രൊ:എൻ.
പി  ഉണ്ണി 2011 എം.പി. വീരേന്ദ്രകുമാർ 2012 സി. രാധാകൃഷ്ണൻ 2013 പ്രഫ.
മനോജ്‌ ദാസ്‌ 2013 തുറവൂർ വിശ്വംഭരൻ 2014 എസ്.രമേശൻ നായർ 2015 മുതുകുളം ശ്രീധരൻ 2016 അമ്പലപ്പുഴ ഗോപകുമാർ അവലംബം
അമൃതം പൊടി ഇംഗ്ലീഷ് വിലാസം https://ml.wikipedia.org/wiki/Amrutham_Nutrimix
അങ്കണവാടികൾ മുഖേന കുഞ്ഞുങ്ങൾക്ക് നൽകുന്ന പ്രോട്ടീൻ ഉൽപ്പന്നമാണ് അമൃതം പൊടി (അമൃതം ന്യൂട്രീമിക്സ്).
കേരളത്തിലെ മുപ്പത്തിമൂവായിരത്തോളം അങ്കണവാടികളിലൂടെയാണ് ഇതിന്റെ വിതരണം.
കാസർകോട് തോട്ടവിള ഗവേഷണ കേന്ദ്രത്തിലെ ചീഫ് ടെക്‌നിക്കൽ ഓഫീസറായ ഡോ. നീലോഫറാണ്  അമൃതം പൊടിയുടെ ഉപജ്ഞാതാവ്.
ഗോതമ്പ്, നിലക്കടല, സോയബീൻ, കടലപ്പപരിപ്പ് പഞ്ചസാര എന്നിവ ചേർന്ന അമൃതം പൊടി വികസിപ്പിച്ചെടുത്തത് കാസർക്കോട് കേന്ദ്ര തോട്ടവിള ഗവേഷണ കേന്ദ്രത്തിന്റെ നേതൃത്വത്തിലാണ്.
ജില്ലാ കുടുംബശ്രീ മിഷൻ മുഖേനയാണ് ഇപ്പോൾ ഇതിന്റെ നിർമ്മാണം.
സാധാരണ പഞ്ചസാരക്ക് പകരം തേങ്ങയിൽ നിന്നും ഉൽപാദിപ്പിക്കുന്ന പഞ്ചസാരയാണ് ഇതിൽ ചേർക്കുന്നത്.
വളരെ ഹെൽത്തി ആയ ഈ ഉല്പന്നം വീട്ടിൽ തയ്യാറാക്കുന്ന എല്ലാ പലഹാരങ്ങളിലും ഒന്നോ രണ്ടോ ടീസ്പൂൺ ചേർത്ത് മുതിർന്ന കുട്ടികൾക്കും കൊടുക്കാം.
ഏഴു മാസം മുതൽ  കുട്ടികൾക്ക് കുറുക്കായും നൽകാവുന്നതാണ്.
ഐശ്വരൃ അമൃതം നൃട്രിമിക്സ്.
മുഴപ്പിലങ്ങാട് .